Komisijas paziņojums Eiropas Parlamentam saskaņā ar EK līguma 251. panta 2. punkta otro daļu par Padomes kopējo nostāju attiecībā uz grozītā priekšlikuma pieņemšanu Eiropas Parlamenta un Padomes regulai par riepu marķēšanu attiecībā uz degvielas patēriņa efektivitāti un citiem būtiskiem parametriem /* COM/2009/0642 galīgā redakcija - COD 2008/0221 */





[pic] | EIROPAS KOPIENU KOMISIJA | Briselē, 23.11.2009 COM(2009)642 galīgā redakcija 2008/0221 (COD) KOMISIJAS PAZIŅOJUMS EIROPAS PARLAMENTAM saskaņā ar EK līguma 251. panta 2. punkta otro daļu par Padomes kopējo nostāju attiecībā uz grozītā priekšlikuma pieņemšanu Eiropas Parlamenta un Padomes regulai par riepu marķēšanu attiecībā uz degvielas patēriņa efektivitāti un citiem būtiskiem parametriem 2008/0221 (COD) KOMISIJAS PAZIŅOJUMS EIROPAS PARLAMENTAM saskaņā ar EK līguma 251. panta 2. punkta otro daļu par Padomes kopējo nostāju attiecībā uz grozītā priekšlikuma pieņemšanu Eiropas Parlamenta un Padomes regulai par riepu marķēšanu attiecībā uz degvielas patēriņa efektivitāti un citiem būtiskiem parametriem 1. PRIEKŠVĒSTURE Datums, kad priekšlikumu nosūta Eiropas Parlamentam un Padomei (COM(2008) 779, galīgā redakcija - 2008/0221 (COD)): | 2008. gada 13. novembris | Eiropas Ekonomikas un sociālo lietu komitejas atzinuma datums: | 2009. gada 24. marts | Eiropas Parlamenta atzinuma datums (pirmais lasījums): | 2009. gada 22. aprīlis | Grozītā priekšlikuma nosūtīšanas datums (COM(2009)348): | 2009. gada 1. jūlijs | Kopējās nostājas pieņemšanas datums (vienprātīgs lēmums): | 2009. gada 20. novembris | 2. KOMISIJAS PRIEKŠLIKUMA MĒRĶIS Šā priekšlikuma mērķis ir sekmēt tirgus pārmaiņas, lai izmantotu degvielu taupošas riepas, kā arī drošākas un klusākas riepas. Šī iniciatīva ir saskaņā ar pārskatīto Komisijas stratēģiju par CO2 emisijām no pasažieru automobiļiem un vieglajiem kravas automobiļiem[1] (kurā noteikts CO2 emisiju mērķis, kas jāsasniedz, samazinot automobiļu emisijas, tostarp veicinot degvielu taupošu riepu izmantošanu). Īstenojot šo pieeju pieprasījuma pusē, priekšlikums par riepu marķēšanu papildinās normatīvos aktus par riepu tipa apstiprināšanu, kas piedāvājuma pusē šīs problēmas risina, izmantojot minimālās prasības. Ir plānots, ka minimālās prasības rites pretestībai, saķerei ar slapju ceļu un ārējam rites troksnim stāsies spēkā līdz 2012. gada 1. novembrim; šīs prasības, kas ietvertas Regulā (EK) Nr. 661/2009[2] par vispārējo autotransporta drošību, garantēs riepu kvalitātes standarta līmeni, savukārt tālākus uzlabojumus, kas pārsniegtu minēto līmeni, veicinās marķēšanas sistēma. 3. PIEZĪMES PAR KOPĒJO NOSTĀJU 3.1. Vispārējās piezīmes par kopējo nostāju Apspriestās kopējās nostājas teksts pēc būtības un lielā mērā ir saskaņā ar Komisijas priekšlikumu, un tāpēc to var atbalstīt. 3.2. Vienošanās, pieņemot kopējo nostāju Apspriestā kopējā nostāja sagatavota, pamatojoties uz iestāžu apspriedēm saskaņā ar galīgajām trīspusējām sarunām 2009. gada 1. oktobrī. ITRE komitejas priekšsēdētājs Herbert Reul 2009. gada 14. oktobrī apstiprināja, ka Parlaments piekrīt teksta formulējumam, par ko 2009. gada 7. oktobrī vienojās Pastāvīgo pārstāvju komiteja, un Komisijas paziņojumam (skatīt turpmāk). Apspriesto kopējo nostāju oficiāli pieņēma Lauksaimniecības un zivsaimniecības padomes sanāksmē 2009. gada 20. novembrī. Galvenie sarunu jautājumi, kuros tika panākta vienošanās, bija šādi (tādā secībā, kādā tie iekļauti priekšlikumā). - Priekšlikuma formāts. Pēc Parlamenta pieprasījuma priekšlikumu pārveido no direktīvas uz regulu. - Reklāmas prasības (3. panta 4. punkts un 17. apsvērums). Tehnisko reklāmizdevumu definīciju pārstrādā, lai precizētu, ka šie izdevumi neietver reklāmu plašsaziņas līdzekļos kopumā. - Marķējuma izvietošana (4. pants). Ievieš elastību attiecībā uz marķējuma izvietošanu. Lai gan Komisija ierosināja, ka tirdzniecības vietā marķējumam jābūt obligāti izvietotam uzlīmes veidā uz katras riepas, Padomes/Parlamenta apspriestajā grozījumā paredzēts, ka marķējumu uzlīmes veidā var pielīmēt katrai riepai, kā to ierosina Komisija, vai pievienot drukātu marķējumu katram tirdzniecības vietā piegādātam viena vai vairāku veidu identisku riepu sūtījumam. Šādā gadījumā 5. pantā ir noteikts, ka izplatītāji drukāto marķējumu uzrāda gala lietotājiem pirms riepas(-u) pārdošanas tirdzniecības vietā. - Automobiļu piegādātāju pienākumi (6. pants). Tiek svītrota vispārējā prasība automobiļu ražotājiem norādīt klasifikāciju riepām, ar kurām aprīko jaunus automobiļus. Prasība par informācijas sniegšanu saskaņā ar vienošanos attieksies tikai uz riepām, kuras gala lietotājiem tiek piedāvātas kā papildu izvēle. - Tirgus uzraudzība (12. pants). Atsauce uz Regulu (EK) Nr. 765/2008 par tirgus uzraudzību tiek iekļauta 12. pantā, kā ierosināts Komisijas grozītajā priekšlikumā, atbildot uz Parlamenta pieprasījumu pastiprināt tirgus uzraudzības noteikumus. - Klauzula par pārskatīšanu (14. pants). Lai novērtētu marķēšanas sistēmas efektivitāti un redzamību, sākotnējā priekšlikumā minētais 5 gadu pārskatīšanas termiņš ir samazināts līdz 40 mēnešiem, jo īpaši attiecībā uz grozīto 4. un 5. pantu. - Pārejas noteikums (15. pants). Eiropas Parlaments un Padome ir vienojušies marķēšanas prasības neattiecināt uz riepām, kuras ražotas līdz 2012. gada jūlijam. - Riepu ar zemu trokšņu līmeni izmantošanas veicināšana (II pielikums). Papildus ārējā rites trokšņa izmērītajai vērtībai decibelos marķējumu papildina ar ārējā rites trokšņa klasifikāciju, lai atvieglotu riepu ar zemu trokšņa līmeni vieglu atpazīšanu. - Tīmekļa vietne par informāciju uz marķējuma un saskaņots degvielas ietaupījuma kalkulators. Lai sekmētu iestāžu vienošanos, Komisija piekrita sniegt šādu paziņojumu Parlamenta plenārsēdē tieši pirms regulas galīgā priekšlikuma pieņemšanas: “Komisija atbalsta instrumentu, piemēram, programmas "Saprātīga enerģija Eiropai”, izmantošanu, lai sekmētu ierosmes, kas paaugstina gala lietotāju izpratni par riepu marķēšanas sniegtajiem ieguvumiem. Komisija līdz 2012. gada jūnijam tīmekļa vietnē ec.europa publicēs paskaidrojošu informāciju par katru riepu marķējuma sastāvdaļu, kā arī saskaņotu degvielas ietaupījuma kalkulatoru, jo īpaši patērētāju organizāciju un riepu ražotāju vajadzībām.” 4. SECINĀJUMI Kopējā nostāja atbilst Komisijas sākotnējā priekšlikuma mērķiem. Tāpēc Komisija atbalsta kopējās nostājas tekstu. [1] COM(2007) 19. [2] OV L 200, 31.7.2009., 1.-24. lpp.